A4-0083/98

Πρόταση απόφασης του Ευρωπαϊκού Κοινοβουλίου και του Συμβουλίου που αφορά τη θέσπιση μιας κοινοτικής πρωτοβουλίας με στόχο την ενίσχυση της εκδήλωσης «Πολιτιστική πρωτεύουσα της Ευρώπης» (CΟΜ(97)0549 - C4-0580/97 - 97/0290(CΟD))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 5α (νέα)

>Αρχικό κείμενο>

.

>Κείμενο μετά την ψηφοφορία στο ΕΚ>

ότι η πραγματοποιηθείσα ανάλυση των αποτελεσμάτων των πολιτιστικών πρωτευουσών της Ευρώπης δεικνύει ότι ο αντίκτυπος της εκδήλωσης είναι θετικός όσον αφορά την απήχηση στα μέσα ενημέρωσης, την πολιτιστική και τουριστική ανάπτυξη και τη συνειδητοποίηση από τους κατοίκους της σημασίας που είχε η επιλογή της πόλης τους.

(Τροπολογία 2)

Αιτιολογική σκέψη 5β (νέα)

>Αρχικό κείμενο>

.

>Κείμενο μετά την ψηφοφορία στο ΕΚ>

ότι, εντούτοις, οι θετικές επιπτώσεις δεν μεταφράζονται πάντοτε σε αποτελέσματα που διαρκούν και μετά τη λήξη του προγράμματος και ότι πρέπει να επισταθεί η προσοχή των κρατικών αρμοδίων για τις επιλεγείσες πόλεις στην ανάγκη να εντάξουν το πολιτιστικό τους πρόγραμμα σε ένα μεσοπρόθεσμα δυναμικό διάβημα.

(Τροπολογία 3)

Αιτιολογική σκέψη 5γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η πρωτοβουλία αυτή έχει διπλή σημασία, αφενός μεν για την ενίσχυση της τοπικής ταυτότητας, αφετέρου δε για την Ευρωπαϊκή Ένωση,

(Τροπολογία 4)

Αιτιολογική σκέψη 5δ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η πρωτοβουλία αυτή δύναται να έχει ιδιαίτερη σημασία για τις πόλεις μεσαίου μεγέθους,

(Τροπολογία 5)

Έκτη αιτιολογική σκέψη

>Αρχικό κείμενο>

ότι για να ανταποκριθεί στις αρχές δράσης που ορίζονται στο άρθρο 128, πρέπει να ορίζεται κάθε χρόνο μιά «Πολιτιστική Πρωτεύουσα της Ευρώπης» η οποία θα έχει ως αποστολή να υλοποιήσει ένα πολιτιστικό σχέδιο επί ενός ειδικού θέματος κοινοτικού ενδιαφέροντος, σε συνεργασία ενδεχομένως με άλλες ευρωπαϊκές πόλεις,

>Κείμενο μετά την ψηφοφορία στο ΕΚ>

ότι για να ανταποκριθεί στις αρχές δράσης που ορίζονται στο άρθρο 128, πρέπει να ορίζεται κάθε χρόνο μιά «Πολιτιστική Πρωτεύουσα της Ευρώπης» η οποία θα έχει ως αποστολή να υλοποιήσει ένα πολιτιστικό σχέδιο

το οποίο θα μπορεί συμβάλλει αποτελεσματικά στην πολιτιστική δημιουργία επί θέματος που θα βασίζεται στην ταυτότητά της, τις ιδιαιτερότητές της, την ιστορία της, το μέλλον της, θα στηρίζεται στις ζωντανές δυνάμεις της, οικονομικές, κοινωνικές και πολιτιστικές, και θα προσανατολίζεται στην μέριμνα για συμβολή στην πολιτιστική ανάπτυξη της Ευρώπης μέσα στην πολυμορφία της.

(Τροπολογία 6)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το πρόγραμμα δύναται να αναπτυχθεί σε συνεργασία με άλλες ευρωπαϊκές πόλεις και κατά τρόπο που θα δύναται να αποφέρει πλεονεκτήματα; ότι η πόλη που θα υποβάλει υποψηφιότητα οφείλει, για λόγους συνοχής, να αναλαμβάνει την ευθύνη του προγραμματισμού ενώπιον των ευρωπαϊκών αρχών και έναντι των πόλεων - εταίρων,

(Τροπολογία 7)

Αιτιολογική σκέψη 8α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η σημασία του ορισμού ως Ευρωπαϊκής Πολιτιστικής Πρωτεύουσας πρέπει να τονίζεται με άμεση χρηματοδοτική παρέμβαση της Ευρωπαϊκής Ένωσης, αρκετά σημαντική και ανεξάρτητη από τις επιχορηγήσεις που δύναται να λάβει η πόλη από άλλες πλευρές, π.χ. από τα διαρθρωτικά ταμεία,

(Τροπολογία 8)

Άρθρο 2, πρώτη παύλα

>Αρχικό κείμενο>

- τρία χρόνια πριν την έναρξη της εκδήλωσης τα ενδιαφερόμενα κράτη μέλη υποβάλλουν στην Ευρωπαϊκή Επιτροπή το φάκελο υποψηφιότητας της επιλέξιμης ή των επιλέξιμων πόλεων για κάθε έτος, όπως περιγράφεται στο άρθρο 3.

>Κείμενο μετά την ψηφοφορία στο ΕΚ>

- τρία χρόνια πριν την έναρξη της εκδήλωσης

οι υποψήφιες πόλεις υποβάλλουν στην Ευρωπαϊκή Επιτροπή το φάκελο υποψηφιότητας σύμφωνα με τα κριτήρια που ορίζει το άρθρο 3 της παρούσας απόφασης.

(Τροπολογία 9)

Άρθρο 2, δεύτερη παύλα

>Αρχικό κείμενο>

- η Επιτροπή ορίζει μια επιτροπή η οποία θα κληθεί να εκφέρει τη γνώμη της σχετικά με τις υποψηφιότητες που θα υποβάλλονται λαμβάνοντας υπόψη τους στόχους και τα χαρακτηριστικά της παρούσας δράσης. Η επιτροπή αυτή αποτελείται από 7 ανεξάρτητες διακριμένες προσωπικότητες εκ των οποίων δύο ορίζονται από το Ευρωπαϊκό Κοινοβούλιο, δύο από το Συμβούλιο, δύο

από την Επιτροπή και μια από την Επιτροπή Περιφερειών. Η επιτροπή αυτή

υποβάλλει τη γνώμη της στην Επιτροπή,

>Κείμενο μετά την ψηφοφορία στο ΕΚ>

- η Επιτροπή ορίζει

κατ' έτος μια επιτροπή η οποία θα κληθεί να εκφέρει τη γνώμη της σχετικά με τις υποψηφιότητες που θα υποβάλλονται λαμβάνοντας υπόψη τους στόχους και τα χαρακτηριστικά της παρούσας δράσης. Η επιτροπή αυτή αποτελείται από 7 ανεξάρτητες διακεκριμένες προσωπικότητες, εμπειρογνώμονες του πολιτιστικού τομέα και προερχόμενες από αυτόν, εκ των οποίων δύο ορίζονται από το Ευρωπαϊκό Κοινοβούλιο, δύο από το Συμβούλιο, δύο από την Επιτροπή και μια από την Επιτροπή Περιφερειών. Υπάρχει ασυμβίβαστο μεταξύ της ιδιότητας μέλους της επιτροπής και της άσκησης οιουδήποτε αιρετού δημόσιου αξιώματος. Η επιτροπή ορίζει πρόεδρο εκ των μελών της. Η επιτροπή αυτή υποβάλλει τη γνώμη της στην Επιτροπή, το Ευρωπαϊκό Κοινοβούλιο και το Συμβούλιο.

(Τροπολογία 10)

Άρθρο 2, τρίτη παύλα

>Αρχικό κείμενο>

- με βάση την πρόταση της Επιτροπής και μετά από διαβούλευση με το Ευρωπαϊκό Κοινοβούλιο, το Συμβούλιο επιλέγει με ειδική πλειοψηφία την «Πολιτιστική Πρωτεύουσα της Ευρώπης» για το εξεταζόμενο έτος.

>Κείμενο μετά την ψηφοφορία στο ΕΚ>

- με βάση την πρόταση της Επιτροπής,

η Επιτροπή παρουσιάζει πρόταση το Ευρωπαϊκό Κοινοβούλιο και το Συμβούλιο. Εάν η πρόταση απομακρύνεται από τη γνωμοδότηση, η Επιτροπή υποχρεούται να προβεί σε λεπτομερή αιτιολόγηση. Το Ευρωπαϊκό Κοινοβούλιο και το Συμβούλιο, αποφασίζοντας επί της προτάσεως αυτής σύμφωνα με τη διαδικασία που προβλέπεται από το άρθρο 189Β, της Συνθήκης ΕΚ και επιλέγουν για το εξεταζόμενο έτος την «Πολιτιστική Πρωτεύουσα της Ευρώπης».

(Τροπολογία 11)

Άρθρο 3

>Αρχικό κείμενο>

Ο φάκελος της υποψηφιότητας πρέπει να περιλαμβάνει ένα ευρωπαϊκό πολιτιστικό σχέδιο που αφορά ένα ειδικό θέμα ευρωπαϊκού ενδιαφέροντος και βασίζεται κυρίως στην πολιτιστική συνεργασία σύμφωνα με τους στόχους και τις δράσεις που προβλέπονται στο άρθρο 128 της συνθήκης ΕΚ. Το σχέδιο αυτό μπορεί να υλοποιηθεί σε συνεργασία και με άλλες ευρωπαϊκές πόλεις.

>Κείμενο μετά την ψηφοφορία στο ΕΚ>

Ο φάκελος της υποψηφιότητας πρέπει να περιλαμβάνει ένα ευρωπαϊκό πολιτιστικό σχέδιο που αφορά ένα ειδικό θέμα ευρωπαϊκού ενδιαφέροντος και βασίζεται κυρίως στην πολιτιστική συνεργασία σύμφωνα με τους στόχους και τις δράσεις που προβλέπονται στο άρθρο 128 της συνθήκης ΕΚ. Το σχέδιο αυτό μπορεί να υλοποιηθεί σε συνεργασία και με άλλες ευρωπαϊκές πόλεις,

τις οποίες θα επιλέγει η προτείνουσα πόλη η οποία θα είναι πάντα επί κεφαλής του προγράμματος.

>Αρχικό κείμενο>

Στο φάκελο πρέπει να προσδιορίζεται πώς - με βάση το επιλεγέν θέμα - σκοπεύει η υποψήφια ευρωπαϊκή πόλη:

>Κείμενο μετά την ψηφοφορία στο ΕΚ>

Στο φάκελο πρέπει να προσδιορίζεται πώς - με βάση το επιλεγέν θέμα - σκοπεύει η υποψήφια ευρωπαϊκή πόλη:

>Αρχικό κείμενο>

- να παρουσιάσει στους ευρωπαίους τα κοινά πολιτιστικά ρεύματα που αυτή έχει εμπνεύσει ή στα οποία έχει συνεισφέρει σημαντικά,

>Κείμενο μετά την ψηφοφορία στο ΕΚ>

- να παρουσιάσει στους ευρωπαίους τα κοινά πολιτιστικά ρεύματα που αυτή έχει εμπνεύσει ή στα οποία έχει συνεισφέρει σημαντικά,

>Αρχικό κείμενο>

- να προωθήσει τις πολιτιστικές εκδηλώσεις και δημιουργίες σε συνεργασία με πολιτιστικούς φορείς άλλων πόλεων των κρατών μελών της Ένωσης και με στόχο την καθιέρωση διαρκών πολιτιστικών συνεργασιών,

>Κείμενο μετά την ψηφοφορία στο ΕΚ>

- να προωθήσει πολιτιστικές εκδηλώσεις σε συνεργασία με πολιτιστικούς φορείς άλλων πόλεων των κρατών μελών της Ένωσης και με στόχο την καθιέρωση διαρκών πολιτιστικών συνεργασιών

και να ενθαρρύνει την κυκλοφορία τους στην Ευρωπαϊκή Ένωση,

>Αρχικό κείμενο>

>Κείμενο μετά την ψηφοφορία στο ΕΚ>

- να υποστηρίξει και αναπτύξει τη δημιουργία, ουσιώδες στοιχείο οιασδήποτε πολιτιστικής πολιτικής.

>Αρχικό κείμενο>

>Κείμενο μετά την ψηφοφορία στο ΕΚ>

- να εξασφαλίσει την κινητοποίηση και τη συμμετοχή στο σχέδιο ευρέων στρωμάτων του πληθυσμού και, με τον τρόπο αυτό, τον κοινωνικό αντίκτυπο της δράσης και την επέκτασή του και μετά το έτος των εκδηλώσεων.

>Αρχικό κείμενο>

- να υποδεχθεί τους πολίτες της Ένωσης και να ευνοήσει την ευρύτερη δυνατή διάδοση των προβλεπόμενων ενεργειών μέσω των πολυμέσων και της πολυγλωσσικής προσέγγισης,

>Κείμενο μετά την ψηφοφορία στο ΕΚ>

- να προωθήσει την υποδοχή των πολιτών της Ένωσης και να ευνοήσει την ευρύτερη δυνατή διάδοση των προβλεπόμενων εκδηλώσεων κάνοντας χρήση των κατάλληλων πολυμέσων, ιδίως οπτικοακουστικών, μέσω της δημιουργίας θέσης Internet και της πολυγλωσσικής προσέγγισης, προκειμένου να καταστεί δυνατή η συμμετοχή του ευρύτερου δυνατού κοινού στα πολιτιστικά προγράμματα συντελώντας, με τον τρόπο αυτό, στη συνεχή δημιουργία σχεδίων πολιτιστικής συνεργασίας.

>Αρχικό κείμενο>

- να προωθήσει το διάλογο μεταξύ των πολιτισμών της Ευρώπης και των άλλων πολιτισμών του κόσμου.

>Κείμενο μετά την ψηφοφορία στο ΕΚ>

- να προωθήσει τον διάλογο μεταξύ των πολιτισμών της Ευρώπης και των άλλων πολιτισμών του κόσμου

και, με το πνεύμα αυτό, να αξιοποιήσει το άνοιγμα προς τους άλλους και την κατανόησή τους, ως θεμελιώδεις πολιτιστικές αξίες,

>Αρχικό κείμενο>

>Κείμενο μετά την ψηφοφορία στο ΕΚ>

- να αξιοποιήσει την ιστορική αρχιτεκτονική κληρονομιά και την πολεοδομία καθώς και την ποιότητα ζωής στην πόλη, που αποτελούν αναπόσπαστο στοιχείο της πολιτιστικής διάστασης της πόλης και ιδιαίτερα να παρουσιάσει ανάγλυφη τη σχέση μεταξύ επαναχρησιμοποίησης της κληρονομιάς και σύγχρονης δημιουργίας.

(Τροπολογία 12)

Άρθρο 4

>Αρχικό κείμενο>

Η παρούσα πρωτοβουλία είναι ανοικτή για τη συμμετοχή των χωρών του Ευρωπαϊκού Οικονομικού Χώρου, των συνδεδεμένων χωρών της Κεντρικής και Ανατολικής Ευρώπης, της Κύπρου καθώς και των τρίτων ευρωπαϊκών χωρών που έχουν συνάψει συμφωνίες συνεργασίας με την Κοινότητα, οι οποίες περιλαμβάνουν μια πολιτιστική ρήτρα.

>Κείμενο μετά την ψηφοφορία στο ΕΚ>

Η παρούσα πρωτοβουλία είναι ανοικτή για τη συμμετοχή των χωρών

της Ευρωπαϊκής Ένωσης. Οι υποψήφιες χώρες μπορούν να υποβάλουν το σχέδιό τους σε συνεργασία με άλλες πόλεις της Ένωσης ή των χωρών του Ευρωπαϊκού Οικονομικού Χώρου, των συνδεδεμένων χωρών της Κεντρικής και Ανατολικής Ευρώπης, της Κύπρου καθώς και των τρίτων ευρωπαϊκών χωρών που έχουν συνάψει συμφωνίες συνεργασίας με την Κοινότητα, οι οποίες περιλαμβάνουν μια πολιτιστική ρήτρα.

>Αρχικό κείμενο>

>Κείμενο μετά την ψηφοφορία στο ΕΚ>

Στην περίπτωση αυτή, η πόλη που υπέβαλε φάκελο υποψηφιότητας αναλαμβάνει μόνη ενώπιον των ευρωπαϊκών αρχών την ευθύνη του προγραμματισμού, της τήρησης των κανόνων για την παροχή χρηματοδοτήσεων καθώς και όλων των επαφών που απορρέουν από την επιλογή της ως πολιτιστικής πρωτεύουσας.

(Τροπολογία 13)

Άρθρο 4α

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 4α

Η Κοινότητα εφαρμόζει πρωτοβουλία με τίτλο «Ευρωπαϊκός Πολιτιστικός Μήνας». Η πρωτοβουλία αυτή είναι ανοιχτή στη συμμετοχή των χωρών του Ευρωπαϊκού Οικονομικού χώρου, των συνδεδεμένων χωρών της Κεντρικής και Ανατολικής Ευρώπης, της Κύπρου και των τρίτων ευρωπαϊκών χωρών που έχουν συνάψει συμφωνίες συνεργασίας με την Κοινότητα, οι οποίες περιλαμβάνουν μία πολιτιστική ρήτρα.

>Αρχικό κείμενο>

>Κείμενο μετά την ψηφοφορία στο ΕΚ>

(Η έβδομη αιτιολογική σκέψη καταπίπτει)

(Τροπολογία 14)

Άρθρο 4 β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 4β

Υπό την επιφύλαξη των αποφάσεων της δημοσιονομικής αρχής και σε πλαίσιο σεβασμού των δημοσιονομικών προοπτικών, προβλέπεται ως ετήσια άμεση συμβολή της Ευρωπαϊκής Ένωσης στο πρόγραμμα της Ευρωπαϊκής Πολιτιστικής Πρωτεύουσας ποσόν αναφοράς ανερχόμενο σε δύο εκατομμύρια Ecu.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου και του Συμβουλίου που αφορά τη θέσπιση μιας κοινοτικής πρωτοβουλίας με στόχο την ενίσχυση της εκδήλωσης «Πολιτιστική πρωτεύουσα της Ευρώπης» (CΟΜ(97)0549 - C4-0580/97 - 97/0290(COD))(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(97)0549- 97/0290(COD)) ((ΕΕ C 362 της 28.11.1997, σελ. 12.)),

- έχοντας υπόψη το άρθρο 189 B, παράγραφος 2, της Συνθήκης ΕΚ και το άρθρο 128, παράγραφος 5 της Συνθήκης ΕΚ, σύμφωνα με τα οποία η πρόταση υποβλήθηκε από την Επιτροπή (C4-0580/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης, (A4-0083/98)

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Σώμα;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ;

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο;

4. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της, όπως τροποποιήθηκε από το Κοινοβούλιο;

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.